கேள்வி: நாணற்குச்சி பவளப் பாம்பு - விளக்கம் பற்றி தகவல் சொல்.
பதில்: இது நஞ்சுள்ள பாம்பு என்றாலும் தனிதரைக் கொல்லும் அளவுக்கு வீரிம் இல்லை. ஆனால் இது கடித்தால் இதன் நஞ்சு நரம்பைத் தாக்கும் தன்மைக் கொண்டது. இது கடித்த இடத்தில் வீக்கம், வலி, அரிப்பு போன்றவை உண்டாக்கூடும். இந்தப் பாம்பின் உடல் ஒரு அடியைவிட சற்று நீண்டும், கரிக்கோல் பருமனுக்குச் சற்று குறைவாக உருளையாகவும் இருக்கும். இதன் உடல் பருமனில் இருந்து வால் சற்றுச் சிறுத்தும், நுணி கூம்பியும் இருக்கும். இதன் உடலில் மென்மையான செதில்கள் இருக்கும். இதன் உடல் சாம்பல்-பழுப்பு நிறத்திலும், அடிவயிறு வெளிறிய இளஞ்சிவப்பு நிறத்திலும் இருக்கும். பிடரியில் உடல் நிறத்தில் இரு புள்ளிகளும் இருக்கும். தலைமுதல் கழுத்து வரை இலேசான கருப்பு நிறமும், அதேபோல வாலில் இலேசான கருப்பு நிறத்திலான இரு வளையங்கள் இருக்கும். இதற்கு மறுபுறமாக வாலின் அடிப்பகுதியில் கரிய நிறத்தையும் அதற்கிடையில் நீல நிறத்தையும் கொண்டிருக்கும். இப்பாம்பு தனக்கு அச்சுறுத்தல் நேறும்போது தன் வாலை உயர்த்தி, அதன் அடி நிறம் தெரியுமாறு நன்கு காட்டுகிறது. இது எதிரிகளுக்கு அச்சமூட்டவும், திசை திருப்பவும் செய்யும் ஒரு உத்தியாகும்.
கேள்வி: நாணற்குச்சி பவளப் பாம்பு - புவியியல் எல்லை பற்றி தகவல் சொல்.
பதில்: இது இந்தியா, வங்காளதேசம், இலங்கை ஆகிய நாடுகளில் காணப்படுகிறது. ''இதில் Calliophis melanurus sinhaleyus'' என்ற துணை இனம் இலங்கையில் காணப்படுகிறது .